14. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ ΓΕΩΡΓΙΑΣ Αριθ. 37531 της 24/24 Ιουν. 1982 (ΦΕΚ Β΄ 436) (Διόρθ. σφαλμ. στο ΦΕΚ Β΄ 644/3 Σεπτ.  1982). Ανασύνθεση Διοικητικών Συμβουλίων των Ταμείων Γεωργίας, Κτηνοτροφίας και Δασών (ΤΓΚ και Δασών). Έχοντας υπόψη: α)Τη διάταξη του άρθρ. 5 του Νόμ. 1232/82 για επαναφορά σε ισχύ, τροποποίηση και συμπλήρωση του Ν.Δ. 4352/1964, σε συνδυασμό με τις διατάξεις των παρ. 1 και 2 του άρθρ. 4 του ίδιου Νόμου και του άρθρ. 11 του Νόμ. 1256/1982 «περί πολυθεσίας κλπ.». β)Τη διάταξη του άρθρ. 3 του από 6.4.1951 Β.Δ/τος «περί διοικήσεως των Ταμείων Γεωργίας, Κτηνοτροφίας και Δασών». γ)Την 72456/1326/19.9.1977 κοινή υπουργική απόφαση «περί ανασυνθέσεως των Διοικητικών Συμβουλίων των Ταμείων Γεωργίας, Κτηνοτροφίας και Δασών». δ)Τη διάταξη του άρθρ. 13 του Νόμ. 1232/82 αποφασίζουμε: Ι.Διατηρούμε τα από τη διάταξη του άρθρ. 3 του από 6.4.1951 Β.Δ/τος (Τόμ. 16, σελ. 211) και την 72456/1326/1977 (Τόμ. 16, σελ. 214,01) κοινή υπουργική απόφαση προβλεπόμενα και λειτουργούντα Διοικητικά Συμβούλια των Ταμείων Γεωργίας, Κτηνοτροφίας και Δασών και ορίζουμε τη σύνθεσή τους ως εξής: α)Από το Νομάρχη, ως Πρόεδρο, με αναπληρωτή τον νόμιμο αναπληρωτή του. β)Από έναν υπάλληλο του Υπουργείου Γεωργίας, Κλάδου ΑΤΙ Γεωπονικού της οικείας Δ/νσεως Γεωργίας, με αναπληρωτή υπάλληλο του ίδιου Κλάδου, οριζόμενο από το Νομάρχη. γ)Από έναν υπάλληλο του Υπουργείου Γεωργίας, Κλάδου ΑΤ2 Δασολογικού της οικείας Δ/νσεως Δασών ή του οικείου Δασαρχείου, όπου δεν λειτουργεί Δ/νση Δασών, οριζόμενο από το Νομάρχη. δ)Από έναν υπάλληλο του Κλάδου ΑΤ3 Κτηνιατρικού της οικείας Δ/νσεως Κτηνιατρικής ή του Νομοκτηνιάτρου, όπου δεν λειτουργεί Δ/νση Κτηνιατρικής, με αναπληρωτή του υπάλληλο του ίδιου Κλάδου οριζόμενο από το Νομάρχη. ε)Από τον Προϊστάμενο του Οικονομικού Τμήματος της οικείας Δ/νσεως Γεωργίας, με αναπληρωτή το νόμιμο αναπληρωτή του. 2.Στο Διοικητικό Συμβούλιο του Ταμείου Γεωργίας, Κτηνοτροφίας και Δασών, Ανατολικής Αττικής, στην περιφέρεια του οποίου δεν λειτουργεί καμιά Κτηνιατρική Υπηρεσία θα μετέχει ως τέταρτο μέλος Κτηνίατρος της Δ/νσεως Κτηνιατρικής του Ν. Αττικής, οριζόμενος με τον αναπληρωτή του από το Νομάρχη. 3.Η σύνθεση των Διοικητικών Συμβουλίων των Ταμείων Γεωργίας, Κτηνοτροφίας και Δασών Ορεστιάδας, Γιαννιτσών και Τριφυλλίας, ορίζεται τριμερής και απαρτίζεται: α)Από το Διευθυντή Γεωργίας, ως Πρόεδρο. β)Από τον Προϊστάμενο του Οικονομικού Τμήματος της Δ/νσεως Γεωργίας. γ)Από τον Προϊστάμενο του οικείου Δασαρχείου ή του Αγροτικού Κτηνιατρείου, όπου δεν υπάρχει Δασαρχείο. 4.΄Όταν ο Νομάρχης απουσιάζει ή κωλύεται προεδρεύει του Συμβουλίου ο ανώτερος κατά βαθμό Δημόσιος υπάλληλος και επί ισοβάθμων ο αρχαιότερος. 5.Στις συνεδριάσεις του Συμβουλίου μετέχουν, χωρίς ψήφο ως Εισηγητές, οι Προϊστάμενοι των Υπηρεσιών ή οι αναπληρωτές τους, όταν συζητούνται θέματα της αρμοδιότητάς τους. 6.Οι σχετικές διατάξεις, περί λειτουργίας και αρμοδιοτήτων των Συμβουλίων αυτών εξακολουθούν να ισχύουν. 7.Η συγκρότηση των Συμβουλίων αυτών γίνεται από τον αρμόδιο Νομάρχη. Η θητεία του Συμβουλίου (Προέδρου και Μελών) ορίζεται διετής και κατά την πρώτη εφαρμογή της παρούσης αποφάσεως λήγει την 31.12.1983. 